Forskrift om endring i forskrift om skip som bruker drivstoff med flammepunkt under 60 °C

Hjemmel: Fastsatt av Sjøfartsdirektoratet 4. desember 2019 med hjemmel i [lov 16. februar 2007 nr. 9 om skipssikkerhet (skipssikkerhetsloven) § 2](https://lovdata.no/pro/#reference/lov/2007-02-16-9/%C2%A72), [§ 6](https://lovdata.no/pro/#reference/lov/2007-02-16-9/%C2%A76), [§ 9](https://lovdata.no/pro/#reference/lov/2007-02-16-9/%C2%A79), [§ 11](https://lovdata.no/pro/#reference/lov/2007-02-16-9/%C2%A711), [§ 21](https://lovdata.no/pro/#reference/lov/2007-02-16-9/%C2%A721), [§ 28a](https://lovdata.no/pro/#reference/lov/2007-02-16-9/%C2%A728a), [§ 29](https://lovdata.no/pro/#reference/lov/2007-02-16-9/%C2%A729), [§ 30](https://lovdata.no/pro/#reference/lov/2007-02-16-9/%C2%A730) og [§ 45](https://lovdata.no/pro/#reference/lov/2007-02-16-9/%C2%A745), jf. [delegeringsvedtak 16. februar 2007 nr. 171](https://lovdata.no/pro/#reference/forskrift/2007-02-16-171), [delegeringsvedtak 31. mai 2007 nr. 590](https://lovdata.no/pro/#reference/forskrift/2007-05-31-590) og [delegeringsvedtak 19. august 2013 nr. 1002](https://lovdata.no/pro/#reference/forskrift/2013-08-19-1002).

Forskrift av 27. desember 2016 nr. 1883 om skip som bruker drivstoff med flammepunkt under 60 °C endres slik:

 I

§ 2 andre ledd skal lyde:

IMO Res. MSC.391(95) «International code of safety for ships using gases or other low-flashpoint fuels» som endret ved IMO Res. MSC.422(98) gjelder som forskrift for skip eller fartøy som skal ha sertifikat nevnt i § 1 første ledd bokstav a til e

a) med byggekontrakt inngått 1. januar 2017 eller senere

b) som det ikke er inngått byggekontrakt for, men som er kjølstrukket eller er på et tilsvarende byggetrinn 1. juli 2017 eller senere

c) som leveres 1. januar 2021 eller senere

d) som 1. januar 2017 eller senere bygges om til å bruke drivstoff med flammepunkt under 60 °C.

§ 2 tredje ledd skal lyde:

Skip og fartøy som leveres før 1. januar 2021 skal oppfylle kravene i IMO Res. MSC.285((86) «Interim guidelines on safety for natural gas-fuelled engine installations in ships» eller kravene i del B i denne forskriften dersom

a) byggekontrakten er inngått 1. juni 2009 eller senere, men før 1. januar 2017, eller

b) det ikke er inngått byggekontrakt, men skipet er kjølstrukket eller var på et tilsvarende byggetrinn 1. desember 2009 eller senere, men før 1. juli 2017.

§ 6 femte ledd skal lyde

Risikoanalysen skal omfatte skipets systemer for bruk og behandling av drivstoff og systemenes innvirkning på skipet og omgivelsene ved uønskede hendelser. Analysen skal inneholde følgende delanalyser som beskrevet i vedlegg 1:

a) konseptanalyse

b) beredskapsanalyse

c) eksplosjonsanalyse

I vedleggene gjøres følgende endring:

Nåværende vedlegg 1 og 2 tas ut av forskriften. Nåværende vedlegg 3 nummereres til vedlegg 1.

 II

Ikrafttredelse

Forskriften trer i kraft 1. januar 2020.